OpenLLM-France/wikimedia huggingface dataset:
# Papa Roach

Papa Roach és un grup de metal alternatiu creat l'any 1993 provinent de Vacaville, Califòrnia.
Es va donar a conèixer internacionalment, com a grup de Nu metal, l'any 2000 amb el seu àlbum debut Infest. Els àlbums següents van continuar el seu èxit Lovehatetragedy l'any 2002, i Getting Away With Murder el 2004 i The Paramour Sessions el 2006, amb el qual la banda va evolucionar cap a un so més hard rock i hardcore. El seu darrer àlbum 100% d'estudi, titulat Metamorphosis, va sortir a la venda el 24 de març de 2009. Papa Roach ja ha venut més de 20 milions de discos a tot el món.

## Membres
### Actuals

* Jacoby Shaddix – Vocalista.
* Jerry Horton – Guitarrista i cors.
* Tobin Esperance – Baixista i cors.
* Tony Palermo - Bateria.
* Nair LeBau - Teclat i Samples (només en discografia).

### Antics

* AndrewCarlos Saturley Mandiola – trompetista que va ser substituït per Jerry Horton en 1993, quan la banda estava formant-se.
* Will James – baixista que va aparèixer a la primera gravació, Potatoes For Christmas.
* Ryan Brown – bateria que va substituir temporalment a Dave Buckner, mentrestant ell estudiava art a Seattle, en l'àlbum Potatoes For Christmas.
* Mike Doherty - segon guitarrista en el tour lovehatetragedy l'any 2002.
* Dave Buckner: Bateria i percussió. Es va anunciar la seva partida de la banda el 29 de gener del 2008, en una declaració feta per Shaddix al Myspace de la banda.

## Discografia
### Àlbums

* Potatoes for christmas - 1994
* Old Friends from Young Years - 1997
* Infest - 2001
* Lovehatetragedy - 2002
* Getting Away With Murder - 2004
* The Paramour Sessions - 2006
* Metamorphosis - 2009
* Time for Annihilation: On the Record & On the Road - 2010 (àlbum mig Estudi / mig En Directe)
* The Connection - 2012
* F.E.A.R. - 2015
* Crooked Teeth - 2017
* Who Do You Trust? - 2019

### Senzills

| Títol | Any | Àlbum |
| "Last Resort" | 2000 | Infest |
| "Between Angels and Insects" | 2001 | Infest |
| "Broken Home" | 2001 | Infest |
| "She Loves Me Not" | 2002 | Lovehatetragedy |
| "Time And Time Again" | 2002 | Lovehatetragedy |
| "Getting Away With Murder" | 2004 | Getting Away With Murder |
| "Scars" | 2005 | Getting Away With Murder |
| "Take Me" | 2005 | Getting Away With Murder |
| "...To Be Loved" | 2006 | The Paramour Sessions |
| "Forever" | 2007 | The Paramour Sessions |
| "Time Is Running Out" | 2007 | The Paramour Sessions |
| "Reckless" | 2007 | The Paramour Sessions |
| "Hollywood Whore" | 2008 | Metamorphosis |
| "Lifeline" | 2009 | Metamorphosis |
| "I Almost Told You That I Loved You" | 2009 | Metamorphosis |
| "Still Swingin'" | 2012 | The Connection |

## Referències

* ↑ Phares, Heather. «Biografia de Papa Roach». Allmusic. [Consulta: 23 març 2009]. (anglès)
* ↑ «Crítica del àlbum de Papa Roach, Metamorphosis, a Metacritic.com». Metacritic. CNET Networks, Inc. Arxivat de l'original el 31 d’octubre 2009. [Consulta: 17 setembre 2009]. (anglès)

## Enllaços externs

* Lloc Web Oficial de Papa Roach (anglès)
# Koel del Sud

Koel del Sud (South Koel) és un riu de l'Índia a Jharkhand.
Neix a 23° 18′ 30″ N, 85° 06′ 15″ E﻿ / ﻿23.30833°N,85.10417°E﻿ / 23.30833; 85.10417 a poca distància a l'oest de Ranchi i corre en direcció sud durant prop de 300 km fins que se li uneix el riu Sankh; el riu unit esdevingué el Brahmani, i acaba desaiguant a la badia de Bengala. Els seus afluents principals són el Karo del Nord i el Karo del Sud.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Distribució khi no central

En teoria i estadística de probabilitats, la distribució khi no central és una generalització no central de la distribució khi. També es coneix com a distribució de Rayleigh generalitzada.

## Definició

Si $X_{i}$ són k variables aleatòries independents, distribuïdes normalment amb mitjanes $\mu _{i}$ i variancia $\sigma _{i}^{2}$, després l'estadística
$Z={\sqrt {\sum _{i=1}^{k}\left({\frac {X_{i}}{\sigma _{i}}}\right)^{2}}}$
es distribueix segons la distribució de khi no central. La distribució de khi no central té dos paràmetres: $k$ que especifica el nombre de graus de llibertat (és a dir, el nombre de $X_{i}$), i $\lambda$ que es relaciona amb la mitjana de les variables aleatòries $X_{i}$ per:
$\lambda ={\sqrt {\sum _{i=1}^{k}\left({\frac {\mu _{i}}{\sigma _{i}}}\right)^{2}}}$

## Propietats
### Funció de densitat de probabilitat

La funció de densitat de probabilitat (pdf) és
$f(x;k,\lambda )={\frac {e^{-(x^{2}+\lambda ^{2})/2}x^{k}\lambda }{(\lambda x)^{k/2}}}I_{k/2-1}(\lambda x)$
on $I_{\nu }(z)$ és una funció de Bessel modificada del primer tipus.

## Referències

* ↑ J. H. Park Quarterly of Applied Mathematics, 19, 1, 1961, pàg. 45–49. DOI: 10.1090/qam/119222. JSTOR: 43634840 [Consulta: lliure].
* ↑ «Noncentral chi-square distribution» (en anglès). http://www.math.wm.edu.+[Consulta: 8 juliol 2023].
* ↑ «Approximating the mode of the non-central chi-squared distribution» (en anglès). https://arxiv.org.+[Consulta: 8 juliol 2023].
* ↑ «Calculations for the noncentral chi distribution» (en anglès). https://www1.maths.leeds.ac.uk.+[Consulta: 8 juliol 2023].
# Xoixka

Xoixka (en rus: Шошка) és un poble de la República de Komi, a Rússia, segons el cens del 2010 tenia 277 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Lisman (Alabama)

Lisman és una població dels Estats Units a l'estat d'Alabama. Segons el cens del 2000 tenia 653 habitants.

## Demografia

Segons el cens del 2000, Lisman tenia 653 habitants, 245 habitatges, i 171 famílies. La densitat de població era de 99,3 habitants/km².
Dels 245 habitatges en un 33,1% hi vivien nens de menys de 18 anys, en un 42,4% hi vivien parelles casades, en un 24,5% dones solteres, i en un 29,8% no eren unitats familiars. En el 28,2% dels habitatges hi vivien persones soles el 10,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,28.
Per edats la població es repartia de la següent manera: un 31,1% tenia menys de 18 anys, un 6,9% entre 18 i 24, un 25,4% entre 25 i 44, un 23,3% de 45 a 60 i un 13,3% 65 anys o més.
L'edat mediana era de 36 anys. Per cada 100 dones hi havia 82,9 homes. Per cada 100 dones de 18 o més anys hi havia 83,7 homes.
La renda mediana per habitatge era de 20.333 $ i la renda mediana per família de 22.750 $. Els homes tenien una renda mediana de 31.719 $ mentre que les dones 14.375 $. La renda per capita de la població era d'11.295 $. Aproximadament el 36,4% de les famílies i el 36,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Rišňovce

Rišňovce és un poble i municipi d'Eslovàquia que es troba a la regió de Nitra, al sud-oest del país. El 2021 tenia 2.096 habitants.

## Història

La primera menció escrita de la vila es remunta al 1272.

## Referències

* ↑ «Nitriansky kraj (Slovakia): Districts, Towns and Municipalities» (en anglès), 12-04-2022. [Consulta: 7 agost 2022].
* ↑ «História» (en eslovac). Obec Rišňovce. [Consulta: 7 agost 2022].
# KK Vršac

El KK Vršac (en serbi: Košarkaški klub Vršac / КК Вршац) és un club de bàsquet de la ciutat de Vršac a Sèrbia.
L'equip femení és conegut com ŽKK Vršac

## Història

Evolució del nom:
* 1946 - Jedinstvo
* 1959 - Mladost
* 1967 - Inex Brixol
* 1968 - Agropanonija
* 1977 - Vršac
* 1981 - Inex Vršac
* 1992 - Hemofarm
* 2012 - Vršac

## Palmarès masculí

* Copa Korać
** Finalistes (1): 2000-01
* Lliga Adriàtica
** Campions (1): 2004-05
** Finalistes (1): 2007-08
* Lliga sèrbia
** Finalistes (3): 2007-08, 2009-10, 2010-11
* Copa sèrbia
** Finalistes (1): 2007–08
* Lliga serbo-montenegrina
** Finalistes (2): 2003–04, 2004–05
* Copa serbo-montenegrina
** Finalistes (1): 2005-06

## Palmarès femení

* Lliga sèrbia
** Campiones (3): 2007, 2008, 2009
* Copa sèrbia
** Campiones (5): 2007, 2008, 2009, 2010, 2012
* Lliga serbo-montenegrina
** Campiones (6): 1998, 1999, 2000, 2001, 2005, 2006
* Copa serbo-montenegrina
** Campiones (6): 1996, 1998, 1999, 2002, 2005, 2006

## Enllaços externs

* Web oficial
* www.kosarka.co.yu Arxivat 2008-12-10 a Wayback Machine.
# Fulles grogues

Fulles grogues va ser un programa documental de caràcter cultural de producció pròpia de la Televisió Valenciana, que es va estrenar el 10 d'octubre de 1989 (l'endemà d'inaugurar-se Canal 9) i s'emeté fins al 9 de gener de 1994 al Canal 9. Fou guardonat amb el premi a la millor contribució en mitjans de comunicació als I Premis Turia.

## Capítols

Es van emetre un total de 61 capítols, dividits en quatre temporades de 12 episodis de mitjana cadascun que han estat re-emesos vàries vegades. La freqüència era setmanal, d'antuvi al prime time dels dimecres o la mitjanit dels diumenges. El 1991 passà a ser emès els dilluns per la nit. Va arribar a assolir una quota d'audiència de 35.000 persones (el 19 %). Les reposicions arribarien al 4,9 % (14 %).

## Equip

El programa era dirigit per l'escriptora i periodista Maria Lluïsa del Romaní amb els coordinadors Francesc Picó Esteve i José Carlos Díaz. La figura clau era, però, el documentalista Federico Segundo, encarregat de la recerca del material d'arxiu.
El primer periodista contractat fou Vicent Garcia Devís, amb la incorporació posterior de Salvador Dolç i Vicent Andreu, i la col·laboració de Germà Arroyo des de l'arxiu.

## Format

El programa repassava els principals esdeveniments del segle XX a través de la mirada de personatges rellevants, no necessàriament valencians, però que ja no eren d'actualitat o que havien caigut en l'anonimat amb la intenció de recuperar-los. Buscava imatges inèdites i testimoniatges orals dels principals protagonistes de l'últim mig segle de la història del País Valencià, Espanya i Europa, tractant temes com les Brigades Internacionals, els maquis valencians o la revolució de Maig del 68, així com personatges culturals com Azorín, Vicent Blasco Ibáñez o Max Aub, i fins i tot Josep Martorell Llorca el Pinet, un dels darrers bandolers valencians (Pinet l'últim roder).

## Referències

* ↑ Anchel Cubells, José María (2004) Canal 9: Historia de una programación (1989-1995) (en castellà). Tesi de la Universidad Complutense de Madrid, Facultat de Ciències de la Informació, Departament de Sociologia IV, p. 170.
* ↑ Fulles grogues al Diccionario Audiovisual Valenciano
* ↑ I Premis Turia a Cartelera Turia
* ↑ Fulles grogues al web de la Universitat de València
* ↑ Roders valencians: vides "extraordinàries" al marge de la llei, diarilaveu.com
# Warneton

Warneton és un municipi francès, situat a la regió dels Alts de França, al departament del Nord. L'any 2006 tenia 189 habitants. Limita al nord amb Comines-Warneton, a l'est amb Comines, al sud-oest amb Deûlémont i al sud-est amb Quesnoy-sur-Deûle.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 178 | 197 | 198 | 171 | 179 | 178 | 189 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001 - | Jean-Jacques Veroone | |
# Lisle (Illinois)

Lisle és una vila dels Estats Units a l'estat d'Illinois. Segons el cens del 2008 tenia 23.135 habitants.

## Demografia

Segons el cens del 2000, Lisle tenia 21.182 habitants, 8.663 habitatges, i 5.241 famílies. La densitat de població era de 1.283,9 habitants/km².
Dels 8.663 habitatges en un 31,3% hi vivien nens de menys de 18 anys, en un 50,8% hi vivien parelles casades, en un 6,9% dones solteres, i en un 39,5% no eren unitats familiars. En el 31,7% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,15.
Per edats la població es repartia de la següent manera: un 24,4% tenia menys de 18 anys, un 8,9% entre 18 i 24, un 35,5% entre 25 i 44, un 23,4% de 45 a 60 i un 7,9% 65 anys o més.
L'edat mediana era de 35 anys. Per cada 100 dones de 18 o més anys hi havia 98,7 homes.
La renda mediana per habitatge era de 65.821 $ i la renda mediana per família de 86.917 $. Els homes tenien una renda mediana de 56.151 $ mentre que les dones 37.104 $. La renda per capita de la població era de 35.693 $. Aproximadament l'1,7% de les famílies i el 3,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lisle». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Lisle». American Fact Finder. Oficina del Cens dels Estats Units, 12-01-2010.
# Riúmino

Riúmino (en rus: Рюмино) és un poble de l'óblast de Saràtov, a Rússia, segons el cens del 2010 tenia 23 habitants. Pertany al districte municipal de Rtísxevo.

## Referències

* ↑ «Aleksandrovka». GeoNames.
* ↑ «Схема территориального планирования Ртищевского муниципального района Саратовской области». Федеральная государственная информационная система территориального планирования (ФГИС ТП).
* ↑ «Об утверждении реестра административно-территориального деления Саратовской области (с изменениями на 12 апреля 2019 года), Постановление Правительства Саратовской области от 29 октября 2015 года №545-П». docs.cntd.ru. Arxivat de l'original el 2020-11-13. [Consulta: 22 novembre 2020].
# Godofreu de Villehardouin

Godofreu o Jofré (també Jofre o Geoffroi) de Villerhardouin és el nom dels següents personatges:
* Godofreu I de Villehardouin, senyor de Villehardouin, croat i historiador († vers 1218)
* Jofre I d'Acaia, nebot de l'anterior, príncep d'Acaia (Godofreu o Jofre I d'Acaia) 1209-1218
* Jofre II d'Acaia, fill de l'anterior, príncep d'Acaia (Godofreu o Jofre II d'Acaia) 1218-1246)
# Papisme

Papisme i papista són termes emprats per referir despectivament, gairebé sempre en contextos polèmics, als catòlics de professió romana. La paraula va ser encunyada pels reformadors anglesos per nomenar els que creien en la supremacia papal sobre els cristians i deriva de la paraula papa.

## Vegeu també

* Llegenda negra de la Inquisició espanyola
# Kim Moon-saeng

Kim Moon-saeng (coreà: 김문생, nascut l'1 de gener de 1961) és un animador, director i guionista de Corea del Sud.

## Biografia

La seva experiència s'ha centrat en efectes especials amb pel·lícules d'animació durant més de 15 anys. Durant aquest període, ha dirigit més de 200 anuncis de televisió incloent productes com Fanta (animació complexa Buzz 2-D i 3-D: medalla d'or al 27th Creative Award USA, Korean Broadcasting Commercial Award 1988, Seoul Int'l Creative Animation). Premi Festival 1996, finalista Pinnacle 1997). Des de 1998, ha treballat amb agències de publicitat internacionals amb seu a Hong Kong com Oglivy & Mather i JWT. També és professor a la Kaywon Art School, ensenyant disseny de cinema.

## Wonderful Days

El 2003, Kim va crear la pel·lícula d'animació post-apocalíptica, Wonderful Days (també conegut com Sky Blue, als Estats Units i al Regne Unit), el seu primer llargmetratge fins ara. Explica la història d'un grup ètnic de persones coneguts com a Diggers que intenten destruir l'última ciutat contaminant de la Terra.

## Referències

* ↑ Kim Moon-saeng and Wonderful Days, animatekafestival.org, <http://www.animatekafestival.org/en/programme/feature-films/wonderful-days> Arxivat 2007-07-14 a Wayback Machine.
# Warnsveld

Warnsveld (baix saxó neerlandès: Wansveld) és una població del municipi de Zutphen, a la província de Gelderland, a l'est dels Països Baixos. Warnsveld fou un municipi a part fins a la reestructuració de municipis neerlandesos de l'any 2005. L'1 de gener de 2005 tenia 9.200 habitants.
La primera menció de Warnsveld és del 1121. Es pensa que l'església de la població va ser construïda al segle IX o X.

## Personatges coneguts

* Ellen ten Damme (1967), cantant
* Mark van Eeuwen (1976), actor
* Filemon Wesselink (1979), presentador
* Thijs van Amerongen (1986), ciclista

## Enllaços externs

* Lloc web del municipi Zutphen
# Lucie Chainel-Lefèvre

Lucie Chainel-Lefèvre (Montbéliard, Doubs, 2 de juliol de 1983) és una ciclista francesa. Especialista en ciclocròs ha guanyat una medalla als Campionats del món.
Està casada amb el també ciclista Steve Chainel.

## Palmarès en ciclocròs

* 2011-2012
** Campiona de França en ciclocròs
* 2012-2013
** Campiona de França en ciclocròs

## Referències

* Fitxa a sitiodeciclismo.net
* Fitxa a cyclebase.nl
* Fitxa a procyclingstats.com
# Riomarinaïta

La riomarinaïta és un mineral de la classe dels sulfats, anomenada així en referència a la seva localitat tipus a Rio Marina (illa d'Elba, Itàlia).

## Classificació

Segons la classificació de Nickel-Strunz, la riomarinaïta pertany a «07.DF - Sulfats (selenats, etc.) amb anions addicionals, amb H₂O, amb cations de mida mitjana i grans» juntament amb els següents minerals: uklonskovita, natrocalcita, metasideronatrita, sideronatrita, despujolsita, fleischerita, schaurteïta, mallestigita, slavikita, metavoltina, lannonita, vlodavetsita, peretaïta, gordaïta, clairita, arzrunita, elyita, yecoraïta, dukeïta, caïnita i xocolatlita.

## Característiques

La riomarinaïta és un sulfat de fórmula química Bi(SO₄)(OH)·H₂O. Cristal·litza en el sistema monoclínic. La seva duresa a l'escala de Mohs és 2 a 3.

## Formació i jaciments

S'ha descrit en masses cavernoses i recobriments; rarament en agregats radials formats per cristalls aciculars. Es forma com a producte d'alteració de la bismutinita en pH baixos. Sovint es troba associat a pirita, cosalita, cannonita, bismutinita, bismoclita i anglesita. S'ha descrit només en tres localitats d'Austràlia, Itàlia i Alemanya.

## Referències

* ↑ «Riomarinaite» (en anglès). Mindat. [Consulta: 7 novembre 2015].
# Godomar III

Godomar III, Godemar, Gondemar, Gondomar o Gundomar, fou el darrer rei dels burgundis, que va regnar del 524 al 534. Era germà del rei Segimon el Sant i fill petit del rei Gundebald. Al contrari que el seu germà va restar fidel a la tendència arriana. Durant la invasió dels francs del 524 va restar inactiu i això va permetre la captura del seu germà pel rei merovingi Clodomir.
Presoner Segimon, Godomar, que manava l'exèrcit, va prendre el poder i va aixecar el país contra els francs; les guarnicions d'aquestos foren massacrades. Clodomir va haver de retornar per acabar definitivament amb el regne burgundi. Godomar III va reunir un exèrcit i va esperar als francs a l'est de Lió. A la batalla de Vézeronce, Godomar va vèncer als francs, i el rei Clodomir va morir en combat i el seu cap empalat a la punta d'una llança; així Burgúndia va guanyar uns anys més d'independència.
Els germans de Clodomir, Khildebert I i Clotari I, encara que privats del suport de Teodoric I d'Austràsia, germanastre de Clodomir i el més gran dels fills de Clodoveu I, lligat per llaços de parentiu amb Sigimon, amb la filla del qual s'havia casat, van decidir marxar junts contra Burgúndia. Després d'un any de setge els dos germans van acabar per conquerir Autun el 532. Llavors Godomar es va retirar a una vall alpina, anomenada després Valgaudemar (departament dels Alts Alps) que va agafar el seu nom. El seu vassall Josfredi, hauria ocupat la vall veïna al nord, la Vajouffrey (derivat de Valis Josfredi) al departament de l'Isère; avui dia les dues valls formen part del Parc Nacional dels Écrins i s'hi parlen formes dialectals d'origen burgundi. Després de la mort de Teodoric el 533, al que va succeir el seu fill Teodobert I, els francs van iniciar la darrera part de la campanya, i van dominar tota Burgúndia. La sort de Godomar és incerta. Es creu que va poder fugir potser cap al país dels alamans.
Burgúndia fou repartida entre els reis francs el 534:
* Teodobert I, rei d'Austràsia, va rebre la part nord (Langres, Besançon, Autun, Châlons, Avenches (Aventicum), Windisch (Vindonissa), Martigny (Octodurus), etc.
* Khildebert I, rei de París, va obtenir el centre (Lió, Mâcon, Viena del Delfinat, Grenoble i potser Ginebra i la Tarentàsia)
* Clotari I, rei de Nèustria, segurament el sud fins al riu Durança (Durance).

## Referències

* ↑ Ricard, Louis. Les institutions judiciaires et administratives de l'ancienne France et spécialement du bailliage de Gex (en francès). L. Larose et Forcel, 1886, p. 14.
* ↑ Viollet-le-Duc, Eugene-Emmanuel. Annals of a Fortress: Twenty-two Centuries of Siege Warfare (en anglès). Courier Corporation, 2012, p. 109. ISBN 0486149064.

## Bibliografia

* Favrod, Justin. Les Burgondes: Un royaume oublié au cœur de l'Europe (en francès). Presses Polytechniques, 2002. ISBN 2880745969.
# Pardal daurat del Sahel

El pardal daurat del Sahel (Passer luteus) és un ocell de la família dels passèrids (Passeridae).

## Hàbitat i distribució

Habita estepes espinoses i matolls del Sahel, des del sud-oest de Mauritània, nord de Senegal i Gàmbia, cap a l'est, a través del sud de Mali, Burkina Faso, sud de Níger, nord de Nigèria i de Camerun, Txad i Sudan fins al sud-est d'Egipte, Eritrea i nord-oest d'Etiòpia.

## Referències

* ↑ «Pardal daurat del Sahel». Cercaterm. TERMCAT, Centre de Terminologia. Rev. 20/02/2022(català)